CELEX: 62016TN0172
Language: lt
Date: 2016-04-15 00:00:00
Title: Byla T-172/16: 2016 m. balandžio 15 d. pareikštas ieškinys byloje Centro Clinico e Diagnostico G.B. Morgagni/Komisija

13.6.2016   
            
            
               LT
            
            
               Europos Sąjungos oficialusis leidinys
            
            
               C 211/61
            
         
      2016 m. balandžio 15 d. pareikštas ieškinys byloje Centro Clinico e Diagnostico G.B. Morgagni/Komisija
      
      (Byla T-172/16)
      (2016/C 211/76)
      Proceso kalba: italų
      
         Šalys
      
      
         Ieškovas: Centro Clinico e Diagnostico G.B. Morgagni SRL (Katanija, Italija), atstovaujamas advokato E. Castorina
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2015 m. rugpjūčio 14 d. Komisijos sprendimą (ES) 2016/195, C(2015) 5549 final, paskelbtą 2016 m. vasario 18 d. Europos Sąjungos Oficialiajame leidinyje, tiek, kiek juo nurodoma (4 straipsnio 5 dalis), kad: „Italija panaikina visus vykdomus paramos mokėjimus pagal visas 1 straipsnyje numatytas schemas nuo šio sprendimo priėmimo dienos“ ir tiek, kiek jis kliudo ieškovui susigrąžinti sumas, sumokėtas Agenzia delle Entrate dello Stato italiano, viršijančias 10 % jo finansinės padėties (1990–1992 m.), ribą, kaip tai suprantama pagal Įstatymo Nr. 289/2002 9 straipsnio 17 dalį, įstatymo, kuriuo remiasi teismas nacionalinėje Italijos teisės sistemoje.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi vieninteliu pagrindu.
      
                  —
               
               
                  Šiuo klausimu jis teigia, kad jei Europos Komisija konstatuoja, kaip skundžiamame sprendime, kad objektyviai negalima išieškoti laikomos neteisėta valstybės pagalbos (priešingai nei kitų įmonių atveju, kai grąžinimas apribotas 10 % mokėtinų sumų), teisės požiūriu, remiantis minėtais principais, ieškovo teisė į sumų, viršijančių Įstatyme Nr. 289/2002 nustatytą ribą, grąžinimą yra neginčijama: priešingu atveju egzistuotų neleistinas ir didelis požiūrio skirtumas tarp ieškovo ir Katanijos provincijos įmonių, kurios skundžiamu sprendimu buvo atleistos nuo 90 % nesumokėto mokesčio mokėjimo.
               
            Taigi, skundžiamas Europos Komisijos sprendimas iš tiesų sukuria visoms kitoms įmonėms konkurencinį pranašumą ieškovo atžvilgiu, kiek tai susiję su gamtos stichijos padaryta žala prieš daugiau nei dešimt metų iki 2015 m. rugpjūčio 14 d. sprendimo priėmimo. Pagal Italijos teisės nuostatas įmonės neprivalo saugoti savo administracinių ir apskaitos dokumentų daugiau nei dešimt metų. Todėl Centro Morgagni negali įrodyti patirtos žalos tinkamai pagal SESV 107 straipsnį, akivaizdžiai pažeidžiant lygybės, teisės į gynybą, teisėtų lūkesčių apsaugos (Europos Sąjungos pagrindinių teisių chartijos 20 straipsnis ir ESS 2, 6, 9 ir 21 straipsniai) ir konkurencijos iškraipymo, kai ūkio subjektų sąlygos yra vienodos, principus.